b'\n_START_ARTICLE_\nJosip Jaki\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nJo\xc5\xbee Jaki\xc4\x8d je bil pred drugo svetovno vojno delavec. Leta 1941 se je pridru\xc5\xbeil narodnoosvobodilni vojski in partizanskim odredom ter bil 1942 sprejet v KPJ. Bil je med organizatorji narodnoosvobodilne borbe na barjansko-krimskem obmo\xc4\x8dju, pozneje pa med drugim namestnik poveljnika Bra\xc4\x8di\xc4\x8deve in Tom\xc5\xa1i\xc4\x8deve ter poveljnik \xc5\xa0ercerjeve brigade. Je nosilec partizanske spomenice._NEWLINE_Po vojni je leta 1947 v Sovjetski Zvezi kon\xc4\x8dal pehotno \xc4\x8dastni\xc5\xa1ko \xc5\xa1olo, v Beogradu pa 1953 Vi\xc5\xa1jo voja\xc5\xa1ko akademijo in 1965 \xc5\xa0olo ljudske obrambe. Po osvoboditvi je opravljal \xc5\xa1tevilne voja\xc5\xa1ke naloge, med drugim je bil poveljnik brigade, na\xc4\x8delnik obve\xc5\xa1\xc4\x8daevalnega oddelka 9. armade JLA in na\xc4\x8delnik uprave radiolo\xc5\xa1ko, biolo\xc5\xa1ko kemi\xc4\x8dne obrambe JLA.'